Document ID: /roh_data/filtered/fineweb-2-filterrobots_roh.jsonl.gz/51261

La classificaziun da basa è in sistem da classificaziun che metta a lieu las publicaziuns tenor differentas tematicas. Ultra dals pleds-clav porscha questa classificaziun in'ulteriura pussaivladad da tschertgar tenor tema. Ina glista cun las notaziuns (tematicas) da la classificaziun da basa grischuna pudais Vus consultar da la vart dretga da questa pagina. Tschertgai en la tschertga extendida dal catalog online sut «Classificaziun da basa grischuna», per survegnir sistematicamain tut ils resultats d'ina notaziun specifica. En la tschertga simpla pudais Vus filtrar Voss resultats da tschertga tenor ina notaziun, quai cun agid da la fassetta «Classificaziun da basa grischuna». Ulteriuras infurmaziuns latiers chattais Vus cun la funcziun Agid dal catalog online.
Las medias en il sectur a liber access da la Biblioteca chantunala èn mess a lieu tenor ils temas da la classificaziun da basa. Quai pussibilitescha ina svelta orientaziun en ils trais plauns a liber access.